ԼՂՀ պաշտպանության նախարարության հաղորդման համաձայն՝ հունվարի 7-ին ժամը 13:20-ի սահմաններում, հյուսիսարեւելյան ուղղությամբ տեղակայված զորամասերից մեկի պահպանության տեղամասում, հակառակորդի կողմից արձակված կրակոցից մահացու վիրավորում է ստացել Պաշտպանության բանակի 20-ամյա զինծառայող Վաչե Նվերի Չիլինգարյանը: Իսկ նախորդ օրը՝ հունվարի 6-ին ժամը 02:10-ի սահմաններում, հերթական ողբերգական միջադեպն է գրանցվել. դժբախտ պատահարի հետեւանքով մահացել է պայմանագրային զինծառայող, 1992թ. ծնված Մհեր Վանիկի Զիրոյանը: Նախնական վարկածի համաձայն՝ մահը վրա է հասել շմոլ գազից թունավորվելու պատճառով: